Matias Mäkynen

Matias Mikael Mäkynen (s. 1. syyskuuta 1990 Vaasa) on suomalainen poliitikko. Hän on sosiaalidemokraattien kansanedustaja Vaasan vaalipiiristä ja SDP:n varapuheenjohtaja vuodesta 2020 lähtien.

Mäkynen on suorittanut oikeusnotaarin tutkinnon Helsingin yliopistossa vuonna 2022. Hän nousi eduskuntaan varasijalta vuonna 2019.

 Varhainen elämä ja koulutus 
Mäkynen syntyi Vaasassa vuonna 1990. Hän valmistui ylioppilaaksi Vaasan lyseon lukiosta vuonna 2009. Työuranasa hän aloitti työskennellen kesätöissä ja opintojen ohessa opettajan sijaisena, lajittelukeskuksen hoitajana, hautausmaan hoitajana, kojeiston kokoonpanijana sekä mainostenjakajana.

Nuorisopolitiikassa Mäkynen toimi Vaasan demarinuorten puheenjohtajana vuosina 2011–2013, Länsi-Suomen piirin puheenjohtajana vuona 2011–2012 sekä sosialidemokraattisten nuorten liittohallituksen jäsenenä vuosina 2012–2013. Vuosina 2013–2016 Mäkynen työskenteli sosialidemokraattisten nuorten poliittisena sihteerinä vastaten poliittisesta valmistelusta, kampanjoista ja ja kansainvälisestä toiminnasta. Mäkysen aikana nuorisojärjestö valmisteli muun muassa Yleisturva-mallin sosiaaliturvan uudistamiseksi.

Nuorisojärjestöstä Mäkynen siirtyi tiedotus- ja suhdetoimintaa hoitavan Rud Pedersenin analyytikoksi, jossa hän työskenteli vuosina 2016–2019. Mäkynen toimi asiantuntijatehtävissä muun muassa lääkekorvausjärjestelmään, lääkehankintojen ja lääkkeiden markkinoille tulon parissa. Mäkynen valmistui oikeusnotaariksi Helsingin yliopiston oikeustieteelisestä tiedekunnasta vuonna 2022.

Poliittinen ura
Marraskuusta 2012 hän on toiminut Vaasan kaupunginvaltuuston jäsenenä ja syyskuusta 2017 Pohjanmaan maakuntavaltuuston puheenjohtajana.

Mäkynen on SDP:n varapuheenjohtaja. Hän toimi 2017–2020 SDP:n puoluehallituksen jäsenenä ja vuosina 2015–2021 Pohjanmaan sosialidemokraattien puheenjohtajana. Mäkynen oli valituksi tullessaan kaikkien aikojen nuorin piirin puheenjohtaja.

Mäkynen sai vuoden 2019 eduskuntavaaleissa Vaasan vaalipiirissä yhteensä yli 3 500 ääntä ja jäi varasijalle. Mäkysestä tuli kansanedustaja 3. joulukuuta 2019 EU-komissaariksi siirtyneen Jutta Urpilaisen tilalle. Mäkynen kommentoi puolueensa talouslinjaa erityisesti Sanna Marinin hallituskaudella, mutta Antti Lindtmanin puheenjohtajakaudella rooli on siirtynyt enemmän Joona Räsäselle.

 Näkemykset 
 Arvot 
Mäkynen sijoittuu vaalikonevastausten perusteella keskusta-vasemmistoon. Ylen vaalikoneessa Mäkynen ei erotu vahvasti konservatiivina tai liberaalina. Helsingin Sanomien vaalikoneen käyttämällä GAL–TAN-jakaumalla Mäkysen näkemykset ilmentävät liberaalivihreyttä (GAL). HS:n vaalikoneeseen Mäkysen antamissa näkemyksissä korostuu voimakkaimmin liberaalivihreät mielipiteet. Mäkysen on katsottu haluavan tehdä puolueensa politiikasta vasemmistolaisempaa.

 Talouspolitiikka 
Mäkynen on profiloitunut puolueensa talousosaajaksi. Mäkynen vastustaa talouskuripolitiikkaa ja kannattaa velkaan perustuvaa investointipolitiikkaa hyvinvointivaltio-ajatuksen ja talouskasvun tukemiseksi. Mäkynen on vastustanut myös Orpon hallituksen esittämää velkajarrua ja vaatinut investointien jättämistä sen ulkopuolelle. Mäkysen mukaan palvelut pitää rahoittaa verorahoitteisesti. Mäkystä on kuvattu ruotsalaisen Markus Kallifatidesin suomalaiseksi aateveljeksi.

 Yksityiselämä 
Mäkynen on naimisissa ammattiliitto Pron yhteiskuntasuhdejohtajan Maria Mäkysen (o.s. Rytkönen) kanssa. Heillä on yhteinen kesällä 2019 syntynyt poika. Mäkynen on harrastanut jalkapalloilua. Mäkysen yksityiselämästä syntyi vuonna 2023 kohu, kun Seiska julkaisi videohaastattelun, jossa naimisissa oleva Mäkynen myöntää vieneensä yökerhoillan päätteeksi 20-vuotiaan naisen asunnolleen. Mäkynen ei kommentoinut asiaa tarkemmin vedoten yksityisyyteen.

 Vaalit 
 Vaalimenestys 
 Eduskuntavaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2011 Vaasa 387 3 475 align="center"  Ei valita 10. 93.  2015 2 724 7 256 align="center"  Ei valita 4. 29.  2019 3 576 11 203 Varalla 3. 17.  2023 6 628 28 983 align="center"  Valitaan 1. 5. 

 Aluevaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2022 Pohjanmaa 929 5 109 align="center"  Valitaan 2. 12. 

 Kuntavaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2008 Vaasa 132 435 Varalla 13. 61.  2012 324 3 089 align="center"  Valitaan 2. 7.  2017 612 3 400 align="center"  Valitaan 2. 5.  2021 990 5 762 align="center"  Valitaan 1. 2.  2025 979 6 605 align="center"  Valitaan 1. 2. 

 Lähteet 

 Aiheesta muualla 



Luokka:Nykyiset kansanedustajat
Luokka:Suomen Sosialidemokraattisen Puolueen poliitikot
Luokka:Vaasan kaupunginvaltuutetut
Luokka:Pohjanmaan aluevaltuutetut
Luokka:Vaasan vaalipiiri
Luokka:Vuonna 1990 syntyneet
Luokka:Elävät henkilöt